Sojuz TMA-17M

Sojuz TMA-17M bola ruská kozmická loď typu Sojuz. Dňa 22. júla 2015 Sojuz vyštartoval z kozmodrómu Bajkonur k Medzinárodnej vesmírnej stanici (ISS), kam dopravil troch členov Expedície 44. U ISS zostal ako záchranná loď až do decembra 2015, kedy sa s ním rovnaká trojica kozmonautov vrátila na Zem.

 Posádka 
  Oleg Kononenko (3), veliteľ, Roskosmos (CPK) 
  Kimija Jui (1), palubný inžinier 1, JAXA
  Kjell Lindgren (1), palubný inžinier 2, NASA

 Záložná posádka 
  Jurij Malenčenko, veliteľ, Roskosmos (CPK)
  Timothy Peake, palubný inžinier 1, ESA
  Timothy Kopra, palubný inžinier 2, NASA

 Priebeh letu 
Sojuz TMA-17M vyštartoval pomocou nosnej rakety Sojuz-FG z kozmodrómu Bajkonur dňa 22. júla 2015 o 21:02:44,618 svetového času (UTC). Kozmická loď bola navedená na počiatočnú obežnú dráhu vo výške 200,5 – 240,6 km. O 02:45:07 UTC, 23. júla 2015, sa loď pripojila k spojovaciemu uzlu modulu Rassvet Medzinárodnej vesmírnej stanice (ISS). Posádka Sojuzu – veliteľ Oleg Kononenko, Kimija Jui a Kjell Lindgren prešla na stanicu a zapojila sa do práce Expedície 44.

Sojuz TMA-17M sa od Medzinárodnej vesmírnej stanice odpojil 11. decembra 2015 o 09:49:35 UTC. Návratový modul úspešne pristál neďaleko Džezkazganu v Kazachstane v ten istý deň o 13:12:30,4 UTC. Pristátie bolo skomplikované nepriaznivými poveternostnými vplyvmi, ktoré znemožnili prílet všetkým vrtuľníkom. Posádka bola preto ihneď prepravená do vrtuľníka a prevezená dočasne do mesta Džezkazgan.

 Galéria 

 Referencie 

 Iné projekty 

 Externé odkazy 
 Informácie o lete Sojuzu TMA-17M
 Sojuz dovezl posádku k ISS

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2015